Apollo
        
         (svensk reisearrangør)
Store norske leksikon,Økonomi og næringsliv,Reiseliv,Bedrifter og organisasjoner i internasjonalt reiseliv
Apollo er et svensk reiselivselskap etablert 1986, og et av Skandinavias største charterselskap med virksomhet i Sverige, Norge, Danmark og Finland.
Apollo inngår i selskapet DER Touristik Nordic AB, som eies av det tyske konsernet REWE. Historikk Apollo ble startet i 1982 av de to grekerne Fotios Costoulas og Georgios Hadjis som et formidlingsbyrå av charterreiser til Hellas. I 1986 ble Apollo etablert som egen reisearrangør, og utvidet til land utenfor Hellas fra 1994. I 1995 etablerte selskapet seg i Danmark, det fikk sitt eget flyselskap Novair i 1997, og fra 1999 var Apollo etablert også i Norge. I 2010 etablerte det seg i Finland.I 2001 solgte Fotios Costoulas selskapet til det sveitsiske Kuoni Travel Group, og over de neste årene kjøpte det opp en rekke mindre, mer spesialiserte reisearrangører. I 2015 ble Apollo og Novair kjøpt av den tyske REWE-gruppen. Flyselskapet Novair ble solgt til det danske selskapet Jet Nordic Group i 2021 med avtale om fortsatt samarbeid. Les mer i Store norske leksikon reiseliv charterfly